Polițiștii încă pot legitima persoanele care par suspecte
Trebuie însă să fiți conștienți că polițiștii încă au dreptul să legitimeze persoane care par suspecte. La miezul nopții, în data de 31 martie, România va deveni parte a spațiului Schengen maritim și aerian.
Numărul forțelor de ordine va fi suplimentat pe toate cele 17 aeroporturi din țară.
Vor fi efectuate verificări aleatorii, ceea ce înseamnă că atât polițiștii cât și jandarmii vor avea autoritatea să identifice și să extragă din mulțime persoanele care le par suspecte.
Acest lucru include persoanele care sunt urmărite de Poliția Română, cele care ar putea încerca să părăsească țara cu documente falsificate, sau cele care au interdicția de a călători în afara localității sau a țării.
În aeroporturi, vor fi prezenți și câinii specializați din cadrul Poliției de Frontieră. Aceștia sunt antrenați pentru detectarea substanțelor interzise sau a produselor din tutun purtate asupra lor de către pasageri.
"Cu dispozitivul de control, vom verifica dacă persoana respectivă este căutată, are probleme și imediat o să primim răspunsul în bazele relevante de date.
După cum observați, nu sunt probleme legate de bazele relevante, sunt bazele naționale și bazele sistemului informatic Schengen", au transmis autoritățile.
16.000 de curse Schengen pe aeroporturile din România
Doar în cursul anului 2023, pe aeroporturile din România s-au înregistrat un total de 160.000 de curse. Aproximativ 70% dintre acestea au fost curse Schengen, majoritatea desfășurându-se pe aeroportul Otopeni. Cu alte cuvinte, peste 23 de milioane de persoane au călătorit în anul precedent către țările din zona Schengen.
"Din totalul pasagerilor, 300.000 de pasageri au fost minori sub vârsta de 18 ani, iar în cazul a 2.500 dintre aceștia s-a luat măsura nepermiterii ieșirii din țară în 2023 pe motive legale unele dintre motive fiind faptul că au avut inclusiv documente false", a declarat Bogdan Despescu, secretar de stat în Ministerul Afacerilor Interne.
România va intra în spațiul Schengen aerian pe 31 martie
Mai este puțin timp până pe 31 martie, când România va fi oficial inclusă în Spațiul Schengen aerian, iar cetățenii săi vor beneficia de această schimbare. Astfel, în curând, o parte din visul Schengen va deveni realitate. Ca urmare, pasagerii vor putea merge direct la porțile de îmbarcare, fără a mai fi necesar un control suplimentar din partea Poliției de Frontieră.
Este esențial de reținut că procesul de control al securității rămâne obligatoriu la plecarea în călătorie cu avionul, indiferent de tipul de zbor – fie că este vorba de o cursă internă, internațională, Schengen sau non-Schengen. Mai multe puteți citi aici.